Държавен вестник, бр. 54, 2012 г., стр. 67

БРОЙ  54	
Д Ъ Р Ж А В Е Н  В Е С Т Н И К 	
СТР.  67  
§ 195. (1) В срок до 6 месеца от влизане­
то в сила на този закон комисията издава 
указания за образуване на цени за достъп и 
пренос по газопреносна мрежа или одобрява 
методика за определяне на цени за достъп и 
пренос по газопреносна мрежа, когато към 
датата на влизане в сила на този закон не са 
определени такива цени или методика, които 
са в съответствие с изискванията на Регламент 
(ЕО) № 715/2009.
(2) „Булгартрансгаз“ – ЕАД, в срок до 
три месеца от издаването на указанията по 
ал. 1 подава заявление до комисията за ут­
върждаване на цени за достъп и пренос по 
газопреносна мрежа или определя цени по 
одобрената от комисията методика. 
(3) Договорите за пренос на природен газ, 
сключени преди влизането в сила на този 
закон, по които страна е „Булгартрансгаз“ –  
ЕАД, се изпълняват до приключването им при 
договорените условия на тарифите за пренос.
§ 196. (1) Общественият доставчик на 
електрическа енергия и крайните снабдители 
с електрическа енергия подават заявления за 
издаване на лицензии за доставчик от последна 
инстанция за клиентите, присъединени съот­
ветно към преносната или към разпредели­
телната мрежа в територията на действащите 
лицензии за обществена доставка и снабдяване 
от краен снабдител, които не могат да бъдат 
снабдявани от обществения доставчик и от 
крайните снабдители в съответствие с този 
закон, в срок до два месеца от влизането в 
сила на този закон.
(2) Общественият доставчик на елек­
трическа енергия и крайните снабдители с 
електрическа енергия в едномесечен срок 
от издаването на лицензия за доставчик от 
последна инстанция уведомяват клиентите 
по ал. 1 за условията и реда за снабдяване 
от доставчик от последна инстанция и за 
правото на клиента в срок до два месеца от 
уведомяването да избере друг доставчик.
(3) До изтичане на срока за избор на 
доставчик по ал. 2 лицензиантите снабдяват 
заварените при влизането в сила на този закон 
клиенти по досегашния ред.
(4) Когато предприятие е снабдявано от 
краен снабдител, без да е отговаряло на 
условията за това, доставките се заплащат 
на доставчика от последна инстанция като 
доставки, направени от него. 
§ 197. (1) Производителите на електрическа 
енергия, които при влизането в сила на този 
закон не са сключили договори за достъп с 
оператора на електропреносната мрежа и/
или с оператора на електроразпределителна 
мрежа, изпълняват изискванията на чл. 84, 
ал. 2 в срок до два месеца от влизането в 
сила на закона. 
(2) При неизпълнение по ал. 1 операторът 
на електропреносната мрежа и/или операторът 
на електроразпределителна мрежа сезира ко­
мисията, която определя условията за достъп 
до сключването на договор.
§ 198. (1) Количествата комбинирана елек­
трическа енергия от инсталации за ком­
бинирано производство на електрическа и 
топлинна енергия, в експлоатация към датата 
на влизането в сила на този закон, с одобрени 
от комисията инвестиционни програми, при 
изпълнението на които се достигат крите­
риите за високоефективно производство, се 
изкупуват по чл. 162, ал. 2, т. 1 за срок, не 
по-дълъг от три години:
1. считано от 1 януари 2012 г. – при начало 
на изпълнение на инвестиционната програма 
до 1 юли 2012 г.;
2. считано от 1 януари 2013 г. – при начало 
на изпълнение на инвестиционната програма 
след 1 юли 2012 г. 
(2) С решение на комисията изкупуването 
по ал. 1 не се прилага при неизпълнение на 
сроковете, определени в одобрените от коми­
сията инвестиционни програми.
§ 199. (1) Подзаконовите нормативни актове 
и общите административни актове по прила­
гането на закона се приемат или привеждат 
в съответствие с този закон в едногодишен 
срок от влизането му в сила. 
(2) До приемането на подзаконовите нор­
мативни актове и общите административни 
актове по ал. 1 или до привеждането им в 
съответствие с този закон се прилагат дейст­
ващите подзаконови нормативни актове, 
съответно общи административни актове, 
доколкото не противоречат на този закон.
(3) Измененията в наредбата по чл. 162, 
ал. 3 относно инсталации с кондензационни 
турбини, работещи с енергийни котли, из­
ползващи въглища като основно гориво, като 
общата енергийна ефективност на използване 
на горивото да е равна или по-голяма от 80 
на сто, влизат в сила от 1 януари 2012 г.
§ 200. Целевата дата за изграждане на 
интегриран вътрешен пазар е 2015 г.
§ 201. (1) Независим преносен оператор 
по глава осма „а“, раздел ІІ може да бъде 
само оператор на преносна мрежа, който към 
датата на влизането в сила на този закон е 
част от вертикално интегрирано предприятие 
по отношение на преносна мрежа, изградена 
към датата на влизането в сила на този закон.
(2) Вертикално интергрирано предприятие, 
притежаващо преносна мрежа, може да пред­
приема мерки за изпълнение изискванията 
на чл. 81о.
§ 202. В Закона за административните 
нарушения и наказания (обн., ДВ, бр. 92 от 
1969 г.; изм., бр. 54 от 1978 г., бр. 28 от 1982 г., 
бр. 28 и 101 от 1983 г., бр. 89 от 1986 г., бр. 24 
от 1987 г., бр. 94 от 1990 г., бр. 105 от 1991 г., 
бр. 59 от 1992 г., бр. 102 от 1995 г., бр. 12 и